Sigmund Kvaløy Setreng

Sigmund Kvaløy Setreng (også Sætereng) (født 20. oktober 1934, død 27. mai 2014Sigmund Kvaløy Setreng er død  Adressa.no 27. mai 2014) var en norsk filosof, skribent og bonde. Han var sentral i utviklinga av norsk  økofilosofi.

Setreng vokste opp i Lom og fikk nært forhold til naturen gjennom vandringer i Jotunheimen. I 1950-årene tjenestegjorde han som flymekaniker i Luftforsvaret på Kjevik. I 1958 begynte han studier av filosofi ved Universitetet i Oslo. Han var professor Arne Næss' assistent fra 1961, skrev sin hovedoppgave under hans veiledning i 1965, og ble tilbudt et fireårig doktorgradsstipend i filosofi fra 1967.Anker, Peder (2012). Den store økologiske vekkelsen som har hjemsøkt vårt land. Universitetet i Oslos historie, vol. 7 (Oslo: Unipub, 2011), 103-171, 461-479 (pdf). Stipendet brukte han til å utforske økologisk tenkning ved Institutt for Zoologi, der Ivar Mysterud jobbet, og bisto Næss i å utvikle økofilosofien. Han leverte magister-avhandling i filosofi i 1965.Sigmund Kvaløy Setreng Musikk-kritikk og kommunikasjon Magisteravhandling i filosofi - Universitetet i Oslo, 1965

Setreng  besøkte Nepal en rekke ganger, hvor han ble tatt opp i et  sherpa-samfunn. Sherpaenes form for buddhisme  vekket Setrengs interesse  for  buddhistisk filosofi, som han så som forenlig med økologisk tenking. Setreng var i seinere år rådgiver for kongen av Bhutan,  Jigme Khesar Namgyel Wangchuck, som ønsket å utvikle sitt land i bærekraftig retning.

Han stiftet milljøbevegelsen «Samarbeidsgruppene for natur- og miljøvern» (snm) i 1969, planla og  deltok i Mardøla-aksjonen i 1970, i Alta-aksjonen i 1980, og var engasjert i Nei til EU. Han arbeidet ved NTNU, ble nominert til Nordisk råds natur- og miljøpris, og var statsstipendiat siden 1999. Han drev gård i Busetgrenda i Singsås, Midtre Gauldal.

 Litteratur 

 Logikkoppgaver til Arne Næss: En del elementære logiske emner. Med Paul Hofseth og Ola Hole. 1968 og senere utgaver.
 Redaktør av Peter Wessel Zapffe: Barske Glæder og andre temaer fra et liv under åpen himmel. 1969 og senere utgaver.
 Økokrise, natur og menneske : En innføring i økofilosofi og økopolitikk. 1973 og senere utgaver. Også på svensk.
 Naturens nei : om EU, frihandel og økologisk kaos. 1994
 Mangfold og tid : pyramide-mennesket ved skillevegen: system, frihet eller kaos? 2001.
 "Elvetid" 2014, utgitt av Naturveiviser.

 Referanser 

 Eksterne lenker 
 forskning.no Filosofer klatrer ikke - nødvendigvis... Portrettintervju med Setreng, skrevet av Tore Hugubakken 10.04.2002

Kategori:Norske filosofer
Kategori:Norske miljøvernere
Kategori:Norske sakprosaforfattere
Kategori:Norske fjellklatrere
Kategori:Statsstipendiater
Kategori:Personer fra Midtre Gauldal kommune